יחסי זמביה–ישראל

מדינת ישראל מקיימת יחסים דיפלומטיים עם הרפובליקה של זמביה. זמביה מחזיקה שגרירות בישראל שנפתחה בתחילת ספטמבר 2015, בתל אביב-יפו. לישראל שגרירה לא תושבת לזמביה, אשר מקום מושבה בירושלים, שגרירות ישראל בפרטוריה מסייעת בהענקת שירותים קונסולריים. נשיאה הראשון של זמביה, קנת קאונדה, כונן יחסים דיפלומטיים עם ישראל בשנת 1964 לאחר שזמביה זכתה בעצמאות. בעקבות מלחמת יום כיפור (1973) ניתקה זמביה את יחסיה עם ישראל, כפי שעשו רוב מדינות אפריקה, לפי החלטת ארגון אחדות אפריקה, ובלחץ מדינות ערב. היחסים בין המדינות חודשו ב-1991 ומאז זמביה וישראל מקיימות קשר דיפלומטי חיובי רציף. שתי המדינות הצהירו במעמד פתיחת השגרירות כי יתמקדו בהרחבת שיתוף פעולה בתחומי המים, האנרגיה הירוקה והחקלאות. זמביה מקדמת תהליכים של החדרת טכנולוגיות מתקדמות בתחומים אלו, ורואה בישראל "שותפה טבעית" לנושא זה. ביולי 2016 ביקר ראש ממשלת ישראל, בנימין נתניהו, בגינאה, במסגרת ביקור במדינות אפריקה, ונפגש שם עם בכירים מזמביה, טנזניה ודרום סודאן. ב-28 בנובמבר 2016 ביקרו דיפלומטים ממדינות אפריקה וגם מזמביה בכותל המערבי שבירושלים. באפריל 2018 ביקר בישראל הבישוף סקוט מוואנזה, העומד בראש ארגון תפילה המונה מיליוני אפריקנים שבסיסו בזמביה. הבישוף מתח ביקורת חריפה על ה-BDS והביע תמיכה בהתנחלויות ביהודה ושומרון במאי 2018 שלחה זמביה נציג מטעמה לטקס העברת שגרירות ארצות הברית בישראל לירושלים. ביוני 2018 זמביה הייתה אחת מארבע מדינות אפריקאיות בלבד, שהתנגדו להצעת מדינות ערב לחסום את הצעת ארצות הברית לגינוי ארגון החמאס בעניין האירועים בגבול עזה. שגרירות ישראל בקניה מואמנת גם על זמביה. ב-2014 הוחלט למנות שגריר נייד לזמביה, יחד עם מספר שכנות (בוטסואנה, זימבבואה ונמיביה). זמביה מחזיקה שגרירות בישראל משנת 2015, ברחוב נירים 3 בתל אביב-יפו. קודם לפתיחת שגרירות זמביה בישראל שגרירות זמביה בניירובי שימשה פורמלית כנציגות הדיפלומטית של זמביה בישראל וטופלו בה האינטרסים הישראליים בזמביה. ב-2014 ביקר נשיא זמביה, מייקל סאטה, בישראל, לצורך קבלת טיפול רפואי. ב-2015, לאחר מותו של סאטה, הודה נשיא זמביה אדגר לונגו לישראל על כך שנתנה לסאטה טיפול רפואי חודשים בודדים לפני מותו והצילה את חייו, אף על פי שהוא מת כמה חודשים לאחר מכן. ישראל העניקה טיפול לתושבי זמביה וכלל אפריקה שמדרום לסהרה במסגרת המלחמה בנגיף האיידס שנפוץ באזור. בשנת 1997, היחסים בין המדינות התבטאו גם בכך שנלמדו בזמביה תורות לחימה צה"ליות, וסופקו מישראל לצבא זמביה הדרכה צבאית וטכנית ולימוד של מתנדבים זרים. חברה ישראלית זכתה במכרז לפרויקט של ממשלת זמביה להשבחת מטוסי מיג 21, אך הפרויקט הוקפא בשנת 1999 והמעורבות הישראלית בו הופסקה. בשנת 2014, סך הייצוא מישראל לזמביה עמד על 5.24 מיליון דולר אמריקאי וכלל בעיקר מוצרי טלפוניה ומכוניות. הייצוא מזמביה לישראל באותה השנה עמד על 2.61 מיליון דולר אמריקאי וכלל יהלומים וייצוא זניח של תירס. בשנת 2018 פורסם כי חברת אלביט מערכות חתמה על חוזה למכירת נשק לזמביה ב-240 מיליון דולר. יחסי אפריקה–ישראל מדיה וקבצים בנושא יחסי זמביה–ישראל בוויקישיתוף דוד ליפקין, זמביה תפתח השבוע שגרירות בתל אביב- תפעל להידוק הקשרים הכלכליים, אתר לשכת המסחר אפריקה-ישראל, ספטמבר 2015 דובר משרד החוץ, חנוכת שגרירות זמביה בישראל במעמד שר החוץ של זמביה ומנכ"ל משרד החוץ הישראלי, באתר משרד החוץ, 7 בספטמבר 2015 אמיר תיבון‏, לאחר 49 שנים: ישראל הכריזה על חידוש היחסים עם גינאה, באתר וואלה, 20 ביולי 2016 רפאל אהרן, African diplomats go on rare, ‘enlightening’ Israeli tour of Old City’s Jewish sites, באתר הטיימס ישראל, 30 בנובמבר 2016 ערוץ 7 מינויים בשירות החוץ | מספר החלטה 1571, באתר GOV.IL שירות קונסולרי, הרפובליקה של זמביה, באתר משרד החוץ אוברט סימואנזה, Zambia president dies months after reported medical trip to Israel, באתר הטיימס ישראל, 29 באוקטובר 2014 President Lungu thanks Israel for helping Sata a few months before his death, באתר הטיימס של לוסקה, 9 בספטמבר 2015 שרה סטיין, Israeli Doctors Teach Male Circumcision To African Doctors To Combat Aids, באתר נו קאמלס, 6 בפברואר 2011 דרור מרום, ‏המכון למחקרים אסטרטגיים: ישראל מוכרת נשק למדינות העולם השלישי, לרבות אינדונזיה, קמבודיה, נפאל, ניקרגואה ואוגנדה, באתר גלובס, 12 ביוני 2001 What does Israel export to Zambia? (2014) יוסי מלמן, ‏התדרדרות יחסי ישראל-ירדן: מצב ששתי המדינות לא יכולות להרשות לעצמן, באתר מעריב אונליין, 27 באוקטובר 2018